本土工作室

本土工作室，係一個香港本土派組織，佢哋以設計同埋創作宣揚香港本土意識。

事件

設計港中分別訊息圖表

2015年6月，本土工作室設計同埋上傳咗《香港唔係中國》訊息圖表系列喺佢哋嘅Facebook專頁，圖中以英文同圖畫向外界說明香港同埋中國嘅分別，包括語言、疆域、對知識產權嘅態度、行車方向、如廁習俗、護照、對待政府嘅態度、食品安全、使用網絡嘅工具、政制、講嘢嘅聲量、貨幣、生活習慣、司法、網路透明度。呢啲圖片引起咗成千上萬嘅留言同埋分享。除咗咁之外，仲有唔少香港、臺灣同其他國家嘅傳媒報道呢件事，甚至有精通越南文嘅網民熱心翻譯呢啲圖片。

本土工作室設計師話整圖嘅目的係「為咗喺咁悲痛嘅日子表達哀傷同埋香港人畀中國人殖民嘅事實，同為咗明確咁話畀世界：香港人同中國人唔同」。

香港網站
‎香港本土派組織
‎設計